|  |  |  |
| --- | --- | --- |
| **Ime i prezime učitelja/nastavnika:** Martina Lovrić | | |
| **Razredni odjel:** 8.c | **Red. broj. sata:** 131. | **Nadnevak:** 29.5.2024. |
| **Naziv nastavne jedinice** | William Shakespeare: Romeo i Julija |  |
| **Nastavno područje/područja:**  književnost i stvaralaštvo | **Tip nastavnoga sata:**  Interpretacija dramskog teksta | **Nastavni oblici:**  frontalni rad  rad u paru  individualni rad |
| **Ishodi predmetnog kurikuluma:** | **OŠ HJ B.8.2.** Učenik interpretira književni tekst na temelju vlastitoga čitateljskog iskustva i znanja o književnosti.  **OŠ HJ B.8.3.** Učenik prosuđuje samostalno izabrani književni tekst i uočava svrhu i obilježja pripadajućega žanra. | |
| **Razrada ishoda** | - izražava dojam o pročitanome djelu  - objašnjava obilježja dramskog teksta  - stavlja u odnos uzroke i posljedice u književnome djelu  - prepoznaje dramski sukob kao temelj svake dramske radnje  - prepoznaje unutarnju i vanjsku kompoziciju dramskog djela  - objašnjava svevremenske općeljudske poruke književnoga teksta  - raspravlja o likovima na temelju izgleda, osobina, govora, razmišljanja, emocionalnih i psihičkih reakcija i društvenog statusa  - uvažava različite književne ukuse | |
| **Zadaće:** | | |
| 1. obrazovne | Učenik će:  objasniti razliku između tri književna roda,  interpretirati ulomak iz dramskoga djela te primjenjivati ranije poznate, književnoteorijske pojmove,  nabrojati obilježja drame kao književnog roda,  definirati pojam dramskog sukoba,  definirati pojam katarze u tragediji,  prepoznati obilježja dramskoga teksta na primjeru iz čitanke,  prepoznati odrednice tragedije kao dramske vrste. | |
| 1. odgojne | Učenik će:  uvažavati potrebe i osjećaje drugih,  suradnički učiti i raditi u timu te aktivno pridonositi sudjelovanjem. | |
| 1. funkcionalne | Učenik će:  razvijati sposobnosti pravilnoga govora,  razvijati vještine slušanja i govora,  razvijati sposobnost primjene stečenih književnoteorijskih znanja i usvojenih oblika izražavanja,  stjecati samopouzdanje i osjećaj samopoštovanja. | |
| 1. komunikacijske | Učenik će:  uspostaviti uspješnu komunikaciju između učitelja i učenika,  čitati tekst te objasniti značenje teksta,  govoriti i razgovarati o pročitanome tekstu,  obrazložiti stavove u vezi s pročitanim tekstom te izraziti vlastite predodžbe o stvarnosti i uvjerenja na temelju čitateljskoga iskustva. | |
| **Međupredmetne teme** | Osobni i socijalni razvoj A.3.3., Razvija osobne potencijale. B.3.1., Obrazlaže i uvažava potrebe i osjećaje drugih., C.3.2. Prepoznaje važnost odgovornosti pojedinca u društvu.  Uporaba informacijske i komunikacijske tehnologije A.3.2. Učenik se samostalno koristi raznim uređajima i programima.  Učiti kako učiti A.3.1. Upravljanje informacijama  Učenik samostalno traži nove informacije iz različitih izvora, transformira ih u novo  znanje i uspješno primjenjuje pri rješavanju problema. | |
| **Nastavna sredstva**  **i pomagala:** | čitanka, bilježnica, računalo, pametna ploča, nastavni listići, izlazna kartica | |
| **Nastavne metode:** | Čitanje i rad na tekstu, slušanje, pisanje, razgovor o pročitanome | |
| **Postupci i oblici vrednovanja i samovrednovanja:** | Vrednovanje za učenje: vođeni razgovor, opažanje učeničkih aktivnosti  Vrednovanje kao učenje: vršnjačko vrednovanje, rad u paru, izlazna kartica 3-2-1 - samovrednovanje | |

|  |  |
| --- | --- |
| **Tijek sata (artikulacija)** | |
| **Uvod** | **Motivacija: motivacijski razgovor, predstavljanje poznatog turističkog odredišta - Julijina kuća**  Volite li čitati ljubavne priče ili gledati ljubavne filmove? Zašto?  Čitate li radije ljubavne priče ili drame s tragičnim ili sretnim završetkom? Zašto?  Prezentacija prati pitanje: Što se nalazi na slikama?  La casa di Giulieta, Julijina kuća - jedna od naposjećenijih turističkih atrakcija u Italiji. Isticanje zanimljivosti o Julijinoj kući. |
| **Najava i lokalizacija:**  Tko je bio William Shakespeare? Isticanje zanimljivosti iz njegova života. Kralj drame i kralj tragedije.  Tragedija, čiji ćemo mali isječak danas obraditi, je najpoznatija ljubavna tragedija svih vremena - Romeo i Julija.  Cilj današnjeg sata je ponoviti obilježja drame, uočiti važnost dramskog sukoba, upoznati tragediju kao dramsku vrstu, pojam katarze te unutarnju kompoziciju drame.  U vašim čitankama (str. 118) nalazi se jedan od napoznatijih prizora iz tragedije - ispod Julijinog balkona. |
| **Središnji dio** | **Interpretativno čitanje dramskog ulomka**  **Emocionalno-intelektualna stanka**  Učenici u nekoliko trenutaka sređuju svoje dojmove, misli i osjećaje.  **Objava dojmova**  Učenici izražavaju svoj literarni doživljaj i objašnjava stav o književnom tekstu.  Što vas je iznenadilo u tekstu? Što vam je neobično?  Što je neobično u prvom susretu Romea i Julije? Kojim od navedenih pridjeva biste objasnili svoj dojam njihovog prvog susreta: strastveni, površni, lažni, iskreni, vedri, sumorni?  Provjeravanje manje poznatih riječi u kontekstu teksta.  **Recepcije i razumijevanje književnog teksta**  Učenici odgovaraju na pitanja učiteljice:   * Pročitaj Romeove riječi koje je izrekao samomu sebi kad je saznao tko je Julija. Što iz njih zaključuješ? * Pročitaj Julijine riječi po kojima možeš zaključiti da se ona već pri prvome susretu iskreno i snažno zaljubila u Romea. * Kojim epitetima Julija opisuje mržnju između njihovih obitelji i ljubav koja se rodila između njih? * Koju stilsku figuru, osim epiteta, prepoznaješ u toj rečenici? * Čega se Romeo odriče da bi Juliji dokazao svoju ljubav? Kako doživljavaš njegove riječi i osjećaje? * Pronađi u tekstu metaforu kojom Julija ističe nevažnost imena u odnosu na nečije osobine. * Kojom metaforom Romeo objašnjava kako je preskočio visoki zid oko vrta   Julijine kuće?   * Zašto je za Romea opasno biti u vrtu Capulettijevih? Što bi mu se moglo dogoditi? * Pretpostavljaš li da će Romeo i Julija odustati od svoje ljubavi zbog zabrana svojih obitelji? * Biste li poslušali roditelje kad bi vam zabranili da se družite s nekim djevojkama ili mladićima vaših godina? Učenici obrazlažu svoje odgovore.   Učiteljica učenicima prepričava završetak djela. Učenici zaključuju zašto je djelo tragedija te primjećuju odrednice tragedije kao dramske vrste.  **Odrednice književnog teksta**  Učiteljica postavlja pitanja, učenici pišu najvažnije pojmove u natuknicama. Pitanja i odgovore prati prezentacija.   * Po čemu možemo zaključiti da je ovaj tekst namijenjen izvođenju na pozornici? * U koji biste književni rod svrstali pročitani tekst? * Koja su obilježja tragedije kao dramske vrste? * Koja su dramska lica u ovome tekstu? * Pronađite i pročitajte po jedan primjer dijaloga i monologa. * Što su didaskalije? Pronađite primjer u tekstu. * Dramska napetost postiže se sukobom između likova, tzv. dramskim sukobom. Između kojih likova dolazi do dramskoga sukoba?   **Ponavljanje**  Učenici ponavljaju obilježja dramskoga teksta popunjavajući grozdove u paru  Svaki učenik objašnjava jedan pojam |
| **Zaliha** | Čitanje ulomka “Znaš li?” iz udžbenika (str. 120) |
| **Završni dio** | **Izlazna kartica 3-2-1**  Učenici popunjavaju izlaznu karticu: pišu tri pojma koja su već znali, dva koja su danas naučili i jedan o kojem žele znati više. |
| **Domaći uradak** | 1. Shakespeare jedan je od najvažnijih svjetskih pisaca. Istražite njegov život i odgovorite na zadana pitanja koja se nalaze na nastavnim listićima.   Rubrika stvaram prvi zadatak. |

**PLAN PLOČE**

Književni rod: drama

Književna vrsta: tragedija - dramsko djelo u kojemu glavni likovi stradaju suprotstavljajući se okolini zbog ideala ili viših ciljeva kojima su odani

Dramska lica: Romeo, Julija, dojilja, Benvoglio

Pripovjedne tehnike: dijalog i monolog

Dramski sukob: pokretač dramske radnje - sukob između dviju zaraćenih obitelji onemogućava ljubav između Romea i Julije

Katarza: temeljna uloga tragedije – pročišćenje duše

Vanjska kompozicija drame: činovi i prizori

Unutarnja kompozicija drame:

Ekspozicija (uvod), zaplet, kulminacija, peripetija (preokret), rasplet, epilog (kraj)

KNJIŽEVNI RODOVI


**DRAMSKE VRSTE**

**DRAMSKA LICA**

**DRAMSKE PRIPOVJEDNE TEHNIKE VANJSKA KOMPOZICIJA DRAME**

UNUTARNJA KOMPOZICIJA DRAME

Izlazna kartica



7

Listić za domaći rad

